Healthy, Dairy Free, Kosher, Low Sugar, Nut Free, Chicken Breast, Noodle, Sesame Oil
395 calories; 17 grams fat; 3 grams saturated fat; 0 grams trans fat; 7 grams monounsaturated fat; 5 grams polyunsaturated fat; 35 grams carbohydrates; 2 grams dietary fiber; 1 gram sugars; 23 grams protein; 48 milligrams cholesterol; 498 milligrams sodium LUR ‘kan Masiteng nie skors oor Vrede-suiwelplaas’ | Netwerk24
LUR ‘kan Masiteng nie skors oor Vrede-suiwelplaas’
Deur Marietjie Gericker 18 Junie 2018 10:11
Hy kan dr. Takisi Janki Masiteng, senior amptenaar van die Vrystaatse departement van landbou en landelike ontwikkeling, nie skors omdat hy oor die Vrede-suiwelprojek in hegtenis geneem is nie.
“Dit is bo my magte,” het dr. Benny Malakoane, Vrystaatse LUR vir die departement landbou en landelike ontwikkeling, Vrydag herhaaldelik in die Vrystaatse wetgewer verduidelik toe Kgotso Morapela van die EFF hom daaroor uitgevra het.
“Weens die kompleksiteit van die bewerings en die openbare beskermer (OB) se verslag daaroor het die staat regsadviseurs in die kantoor van die Vrystaatse premier aangestel. Hulle hanteer die saak en gee advies daaroor,” het Malakoane gesê.
Dr. Benny Malakoane, LUR vir landbou in die Vrystaat.Foto: Netwerk 24
Dit was glo reeds die geval toe Malakoane sowat ’n maand gelede as LUR aangestel is.
Morapela het volgehou dat die Vrystaatse regering hom verbind het om korrupsie te beveg en belowe het dat hy ongenaakbaar sal optree teen diegene wat openbare geld wanbestuur en korrupsie pleeg.
Hy kan dus nie verstaan waarom tugstappe nie teen Masiteng ingestel word nie.
Roy Jankielsohn, DA-lid en leier van die amptelike opposisie in die Vrystaatse wetgewer, het gesê dit is onverskoonbaar dat die ANC in die Vrystaatse provinsiale regering nie mense soos Ace Magashule, voormalige Vrystaatse premier, en die twee vorige LUR’e vir landbou, Mosebenzi Zwane en Mamiki Qabathe, na die wetgewer se gesamentlike komiteesittings vir ekonomiese ontwikkeling en openbare rekeninge wil nooi om te kom verduidelik wat met die omstrede Vrede-suiwelprojek skeefgeloop het nie.
Zwane was regstreeks betrokke toe die besluit oor die projek geneem is en Qabathe weer toe die projek geïmplementeer is. Die projek is in Magashule se kantoor beklink en onderteken.
Jankielsohn het gesê Qabathe, wat die huidige speaker van die wetgewer is, het telkens lede van die wetgewer oor die projek mislei.
“Sy verdien nie om die speaker van die wetgewer te wees nie. Dit is ’n absolute skande. Sy het voorheen gesê dat 49% van die projek behoort aan die Vrystaatse Ontwikkelingskorporasie (VOK), wat dit namens die Vrystaatse landboudepartement bestuur, en 51% aan die begunstigdes. Maar daar is geen begunstigdes nie. Die enigste begunstigde is E’tjo, wat maandeliks R1 miljoen betaal word om die projek vir die VOK te bedryf, en dit om net 160 koeie te melk!”
* Leona Kleynhans, DA-wetgewerlid, het ook in ’n debat met Dora Kotzee, Vrystaatse LUR vir openbare werke, betrokke geraak oor wie die eienaar is van die gedeelte van die plaas Krynaauwslust waarop die suiwelplaas bedryf word.
Kotzee het gesê sy het die vraag al twee keer beantwoord, maar Kleynhans wou meer weet. Sy sê sy vra die vraag weer omdat die Phumalela-munisipaliteit, in wie se gebied die plaas val, ’n bevinding van die ouditeur-generaal (OG) gekry het omdat die Vrystaatse departement van landbou steeds jaarliks bykans R1 miljoen aan die munisipaliteit vir huur van die plaas betaal.
Dit terwyl die huurkontrak vir die plaas in 2013 verval het en die plaas in 2014 oorgedra is na die Vrystaatse regering se departement openbare werke, wat nou die titelakte daarvan hou.
“Die raadslede van Phumalela dink steeds die plaas behoort aan hulle,” het Kleynhans gesê.
“Daar is ook niks vir die plaas betaal toe die Vrystaatse regering dit gevat het nie.”
Meer oor: Roy Jankielsohn | Vrede-Suiwelprojek
‘Waarheid moet uit oor Vrede-projek’
Hof: Gupta-aansoek om tempel te besoek, nie dringend
‘OB het verslag ter wille van Ace en Zwane versag’